Իրավունակություն

Իրավունակություն, Իրավունքի սուբյեկտ իրավաբանական սուբյեկտի ունակությունն է ունենալ իրավաբանական իրավունքներ և կրել իրավաբանական պարտականություններ։

Այն առաջ է գալիս.
 ֆիզիկական անձի դեպքում՝ ծննդյան պահից
 իրավաբանական անձի դեպքում՝ դրա գրանցման պահից, 
Դադարում է համապատասխանաբար․
 ֆիզիկական անձի դեպքում՝ կենսաբանական մահվան պահից
 իրավաբանական անձի դեպքում՝ վերջինիս լուծարման մասին լուծարային հանձնաժողովի կողմից կայացված լուծարման ակտով։

Իրավունակությունը ոչ թե դասվում է որպես մարդու բնական հատկություն՝ ինչպես օրինակ կյանքի իրավունքը, այլ օբյեկտիվ իրավունքի արգասիք է։ Այն հիմք է ծառայում որպեսզի անձը կարողանա օժտվել իրավաբանական իրավունքներով և պարտականություններով, սակայն դա դեռ չի նշանակում որ նա իրոք օժտված է դրանցով։ Որպեսզի սուբյեկտը դառնա իրավահարաբերության իրական մասնակից, իրավունակությունից բացի նա նաև պետք է ունենա գործունակություն։

Աղբյուրներ
 Վ.Ն. Խրոպանյուկ, «Պետության և իրավունքի տեսություն»
 Տարիել Բարսեղյան, «Քաղաքացիական Իրավունք», հատոր 1-ին
 Հայկական Սովետական Հանրագիտարան
 Ներսիսյանց, «Իրավունքի և պետության տեսություն»

Քաղաքացիական իրավունք